ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
ΚΟΜ(94) 567 τελικό 
Βρυξέλλες, 06.12.1994 
ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
κατ^εφαρμογή του 
άρθρου 14 της οδηγίας 89/397/ΕΟΚ του Συμβουλίου της 1_4ης Ιουνίου 1989 σχετικό με τον 
επίσημο έλεγχο των τροφίμων 
ΕΚβΕΓΗ ΤΗΣ ΕΠΙΤΡΟΠΗΣ ΠΡΟΣ ΤΟ ΓΥΜΒΟΥΛΙΟ ΚΑΙ ΤΟ ΕΪΡΩΠΑΪΚΟ ΚΟΙΝΟΒΟΥΛΙΟ 
κατ εφαρμογή του 
όοθοου 14 Tqç οδηγίας 89/397/ΕΟΚ του Συμβουλίου τικ 14nc Ιουνίου 1989 σγετικά με τον 
επίσημο έλεγχο των τροφίμων 
Εισαγωγή 
Η οδηγία 89/397/ΕΟΚ εναρμονίζει τις γενικές αρχές που διέπουν τη διεξαγωγή του επισήμου 
ελέγχου των τροφίμων. Ο έλεγχος αυτός καλύπτει επίσης τα7 πρόσθετα και τα υλικά που 
έρχονται σε επαφή με τρόφιμα και αποσκοπεί στην πρόληψη των κινδύνων για την υγεία, στην 
προστασία των συμφερόντων των καταναλωτών και στην εξασφάλιση της ευθύτητας των 
εμπορικών συναλλαγών. 
Η οδηγία παρέχει στα κράτη μέλη έναν ορισμένο βαθμό ελευθερίας όσον αφορά τις τεχνικές 
λεπτομέρειες διενέργειας των επιθεωρήσεων, "ώστε να μην ανασκευαστούν συστήματα που 
έχουν δοκιμαστεί και που είναι προσαρμοσμένα στις ιδιαίτερες συνθήκες του κάθε κράτους 
μέλους". Πρέπει ωστόσο να σημειωθεί ότι υφίστανται ουσιαστικές διαφορές μεταξύ των 
συστημάτων επισήμου ελέγχου των τροφίμων που εφαρμόζονται στα διάφορα κράτη μέλη. 
Σύμφωνα με το άρθρο 14 της οδηγίας αυτής, τα κράτη μέλη οφείλουν να καταρτίζουν 
προγράμματα προβλέψεων που καθορίζουν τη φύση και τη συχνότητα των επιθεωρήσεων οι 
οποίες πρέπει να διενεργούνται τακτικά και να διαβιβάζουν στην Επιτροπή κάθε χρήσιμη 
πληροφορία σχετικά με την εκτέλεση, τον προηγούμενο χρόνο, των προγραμμάτων 
επιθεωρήσεων. Οι στατιστικές που παρουσιάζουν τα αποτελέσματα των επιθεωρήσεων 
αυτών πρέπει να παρέχουν γενική εικόνα της κατάστασης του επισήμου ελέγχου των 
τροφίμων στην Κοινότητα. Αποτελούν χρήσιμη πηγή πληροφοριών τόσο για την Επιτροπή 
όσο και για τις αρμόδιες αρχές των κρατών μελών και συμβάλλουν στην εγκατάσταση 
κλίματος αμοιβαίας εμπιστοσύνης όσον αφορά τη λειτουργία της εσωτερικής αγοράς. 
Η Επιτροπή, μετά από διαβουλεύσεις με τα κράτη μέλη, προσπάθησε εξαρχής να εναρμονίσει 
τον τρόπο με τον οποίο της ανακοινώνονται από τους επιμέρους φορείς τα αποτελέσματα 
των επιθεωρήσεων ώστε να είναι συγκρίσιμα. Ωστόσο, η σύγκριση των αποτελεσμάτων 
αυτών πρέπει να πραγματοποιείται με προσοχή όχι μόνο λόγω του διαφορετικού τρόπου 
λειτουργίας των υπηρεσιών ελέγχου αλλά και διότι δεν υπάρχουν κοινά πρότυπα ποιοτικού 
ελέγχου ούτε για τα εργαστήρια ούτε για τις μεθόδους ανάλυσης. 
Το άρθρο 14 καλεί επίσης την Επιτροπή να απευθύνει σύσταση στα κράτη μέλη σχετικά με 
ένα συντονισμένο πρόγραμμα επιθεωρήσεων για το επόμενο έτος. Τα στοιχεία σχετικά με την 
εφαρμογή του προγράμματος αυτού πρέπει να " εμφαίνονται σε χωριστό τμήμα των 
στατιστικών. 
Κάθε χρόνο, η Επιτροπή καταρτίζει, σε στενή συνεργασία με τα κράτη μέλη, κατάλογο των 
θεμάτων για τα οποία θα ζητηθεί η γνώμη της Μόνιμης Επιτροπής Τροφίμων. 
Επίσης, στην κατάρτιση των συντονισμένων αυτών προγραμμάτων συμβάλλουν σε ανεπίσημη 
βάση εμπειρογνώμονες του FLEP (Food Law Enforcement Practitioners), ο οποίος είναι 
ανεξάρτητος οργανισμός αρμοδίων υπαλλήλων και τον επίσημο έλεγχο των τροφίμων στην 
ΕΚ και στις χώρες της ΕΖΕΣ. 
Σύμφωνα με την τελευταία παράγραφο του άρθρου 14, μετά την πάροδο πέντε ετών από την 
κοινοποίηση της οδηγίας 89/397/ΕΟΚ η Επιτροπή οφείλει να διαβιβάσει στο Συμβούλιο 
έκθεση για την εφαρμογή του άρθρου αυτού, συνοδευόμενη ενδεχομένως από τις 
ενδεικνυόμενες προτάσεις. Η παρούσα έκθεση αποτελεί εκπλήρωση της εν λόγω 
υποχρέωσης. Περιλαμβάνει τρία μέρη: το κεφάλαιο Ι αναφέρεται στα προγράμματα 
επιθεωρήσεων, το κεφάλαιο II στα συντονισμένα προγράμματα επιθεωρήσεων και το 
κεφάλαιο III στα πορίσματα και στις συστάσεις της Επιτροπής. 
Προγράμματα επιθεωρήσεων των κρατών ^ελών 
Τα κράτη μέλη οφείλουν να διαβιβάζουν στην Επιτροπή κάθε χρήσιμη πληροφορία σχετικά με 
την εκτέλεση, κατά τον προηγούμενο χρόνο, των προγραμμάτων τους για τον έλεγχο των 
τροφίμων αναφέροντας: 
τα κριτήρια που ενέπνευσαν την εκπόνηση των προγραμμάτων αυτών 
τον αριθμό και τη φύση των διενεργηθεισών επιθεωρήσεων 
τον αριθμό και τη φύση των διαπιστωθεισών παραβάσεων. 
Τον Ιούνιο του 1990, μια ομάδα εργασίας αποτελούμενη από εμπειρογνώμονες των κρατών 
μελών και υπαλλήλους της Επιτροπής κατήρτισε έντυπο το οποίο χρησιμοποιείται τώρα από 
όλα τα κράτη μέλη για διαβίβαση των στατιστικών αποτελεσμάτων τους στην Επιτροπή 
(παράρτημα Ι). Παρέχει μια γενική εικόνα των δραστηριοτήτων του επισήμου ελέγχου: 
κάλυψη του τομέα των τροφίμων, κατανομή των παραβάσεων κατά κατηγορίες (υγιεινή, 
προσμίξεις, σύνθεση, επισήμανση) και δειγματοληψία και ανάλυση κατά κατηγορίες 
προϊόντων συμπεριλαμβανομένου του συνολικού αριθμού των δειγμάτων και παραβάσεων. 
Η οδηγία 89/397/ΕΟΚ εφαρμόζεται με την επιφύλαξη ειδικότερων ρυθμίσεων και το έντυπο 
αναφέρεται σε όλα τα τρόφιμα εκτός από τις περιπτώσεις όπου τα αποτελέσματα ιου 
ελέγχου πρέπει να περιλαμβάνονται σε έκθεση στο πλαίσιο άλλης ειδικότερης οδηγίας. 
Τα αποτελέσματα για το 1991 και το 1992 εξετάστηκαν με τα κράτη μέλη κατά τη διάρκεια 
των συνεδριάσεων που πραγματοποιήθηκαν στο πλαίσιο της ομάδας εργασίας "νομοθεσία 
περί τροφίμων, υποομάδα επισή μου ελέγχου των τροφίμων". 
Οι στόχοι των συνεδριάσεων ήταν οι ακόλουθοι: 
να δοθεί γενική εικόνα του τρόπου με τον οποίον διεξάγεται ο επίσημος 
έλεγχος των τροφίμων σε κάθε κράτος μέλος 
να επιχειρηθεί αξιολόγηση των γενικών τάσεων 
να ανταλλαγούν πληροφορίες με σκοπό τη βελτίωση του συστήματος 
ελέγχου σε κάθε κράτος μέλος. 
Αξιολόγηση του συστήματος_ 
Η διαβίβαση στην Επιτροπή τυποποιημένων στοιχείων για τα αποτελέσματα του ελέγχου των 
τροφίμων απαίτησε σοβαρές προσπάθειες εκ μέρους των κρατών μελών τα οποία έπρεπε να 
προσαρμόσουν τα συστήματα τους υποβολής εκθέσεων. Αυτό δεν ήταν πάντα εύκολο, ιδίως 
όταν ο έλεγχος διενεργείται από ανεξάρτητες περιφερειακές ή τοπικές αρχές. 
Παρ όλα αυτά, όλα τα κράτη μέλη διαβίβασαν στοιχεία σχετικά με τα αποτελέσματα των 
επισήμων ελέγχων των τροφίμων χρησιμοποιώντας το απαιτούμενο έντυπο και ορισμένα 
συνόδευσαν τα στοιχεία αυτά με πρόσθετες πληροφορίες που διευκόλυναν την κατανόηση 
των αποτελεσμάτων. 
Αν και όλες οι στατιστικές για τα δύο αυτά έτη δεν είναι πλήρεις, σημειώθηκε σαφής πρόοδος 
στον τρόπο με τον οποίο καταρτίστηκαν οι στατιστικές το 1992, σε σχέση με το 1991. Κατέστη 
συνεπώς δυνατόν να συναχθούν ορισμένα συμπεράσματα από τα ληφθέντα αποτελέσματα. 
Επί παραδείγματι, στα κράτη μέλη που υπέβαλαν το έντυπο συμπληρωμένο στο σύνολο του, 
η αναλογία των εγκαταστάσεων που υπεβλήθηκαν σε έλεγχο κατά το υπό εξέταση έτος ως 
προς τις επιλέξιμες εγκαταστάσεις, ήταν ως επί το πλείστον συγκρίσιμη για επίσημο έλεγχο 
τροφίμων (D: 96%, DK: 96,5%, L: 71%, UK: 70%). Πέραν τούτου, από τις στατιστικές 
προκύπτει επίσης ότι κατά μέσο όρο ο αριθμός των διενεργούμενων ελέγχων είναι διπλάσιος 
του αριθμού των ελεγχόμενων εγκαταστάσεων (D: x195, DK: χ1.95, L: χ1.76, NL: χ2,5, UK: 
χ2.1). 
Όσον αφορά τη συχνότητα των παραβάσεων που διαπιστώθηκαν κατά τους επιτόπιους 
ελέγχους, η κατάσταση είναι παρόμοια σε όλα σχεδόν τα κράτη μέλη. Οι περισσότερες 
παραβάσεις αφορούσαν τον τομέα της υγιεινής, κατόπιν τα πρόσθετα, τις προσμίξεις και τη 
σύνθεση και τέλος, οι λιγότερες, την επισήμανση και την παρουσίαση. Αυτό σημαίνει ίσως ότι 
τα κράτη μέλη δίνουν μεγάλη έμφαση στις επιθεωρήσεις της υγιεινής και επιθεωρούν πεδία 
υψηλού κινδύνου. 
Από τις συζητήσεις που πραγματοποιήθηκαν στο πλαίσιο της ομάδας εργασίας προέκυψε ότι 
ορισμένες εμφανείς διαφορές, όπως επί παραδείγματι στον αριθμό των παραβάσεων που 
αναγράφονται στη θέση "μη μικροβιολογικές μολύνσεις" μπορούν να οφείλονται στο ότι 
ορισμένα κράτη μέλη περιέλαβαν στη θέση αυτή τις ανεπιθύμητες ουσίες (ξένα σώματα, 
νεκρά έντομα, κλπ.) ενώ άλλα δεν τις περιέλαβαν. 
Επίσης, τα κράτη μέλη είναι δυνατόν να ερμηνεύουν διαφορετικά ορισμένες βασικές έννοιες 
της στατιστικής όπως, επί παραδείγματι, τις "παραβάσεις". Ορισμένες φορές, η μη 
συμμόρφωση με τις νομικές απαιτήσεις συνεπάγεται προφορική προειδοποίηση εκ μέρους 
των 
αρμοδίων αρχών. Σε μερικά κράτη μέλη προειδοποιήσεις αυτού του είδους έχουν επίσημο 
χαρακτήρα και αναφέρονται συνεπώς στις στατιστικές ενώ σε άλλα κράτη μέλη δεν συμβαίνει 
το ίδιο. 
Για όλους αυτούς τους λόγους, η Επιτροπή επεξεργάζεται σε συνεργασία με την ομάδα 
εργασίας έναν οδηγό που θα χρησιμοποιείται κατά την κατάρτιση των στατιστικών και 
αναμένεται να μειώσει τον αριθμό των ασυμφωνιών. Επίσης, τα κράτη μέλη θα κληθούν να 
επισυνάψουν αιτιολογικό σημείωμα στις εκθέσεις τους. 
Il 
Το συντονισμένα προγράμματα επιθεωρήσεων 
Τα κράτη μέλη διαβιβάζουν στην Επιτροπή τα αποτελέσματα των επιθεωρήσεων τους και, 
κατά την άποψη της Επιτροπής, οι παραληφθείσες στατιστικές αποτελούν κατάλληλη βάση 
για τις μετέπειτα συζητήσεις που θα διεξαχθούν με τα κράτη μέλη όσον αφορά το 
συντονισμένο πρόγραμμα επιθεωρήσεων το οποίο θα εφαρμοστεί στην Κοινότητα το επόμενο 
έτος. Για το λόγο αυτό, το Φεβρουάριο του 1991, η Επιτροπή ζήτησε από ra κράτη μέλη να 
της διαβιβάσουν στοιχεία σχετικά με το 1990, σε προαιρετική βάση, δεδομένου ότι η 
απαίτηση του άρθρου 14 δεν ίσχυε ακόμη το 1991. 
Πέντε κράτη μέλη ανταποκρίθηκαν στο αίτημα της Επιτροπής η οποία αποφάσισε να 
καταρτίσει σχέδιο σύστασης βάσει των στατιστικών που έλαβε. Η σύσταση αυτή αφορούσε 
εξ'ολοκλήρου τον έλεγχο της μικροβιολογικής μόλυνσης ενός ορισμένου αριθμού 
ευαλλοίωτων προϊόντων, αλλά η Μόνιμη Επιτροπή Τροφίμων δεν συμφώνησε με την εν λόγω 
προσέγγιση και πρότεινε τη συμμετοχή εμπειρογνωμόνων από τα κράτη μέλη στην κατάρτιση 
των συντονισμένων προγραμμάτων επιθεωρήσεων. Η Επιτροπή αποφάσισε τότε να αποσύρει 
την πρόταση της σχετικά με το συντονισμένο πρόγραμμα επιθεωρήσεων για το 1992 και 
συγκάλεσε κατά τη διάρκεια του έτους αυτού μια ομάδα εργασίας αποτελούμενη από 
εμπειρογνώμονες των κρατών μελών προκειμένου να συζητήσουν το πρόγραμμα του 1993. 
Με τους εμπειρογνώμονες αυτούς, η Επιτροπή κατήρτισε πρόταση για το πρόγραμμα του 
1993 η οποία έγινε αποδεκτή από την Μόνιμη Επιτροπή Τροφίμων. Το πρόγραμμα αυτό (ΕΕ 
αριθ. L 350/85 της 1/12/92) περιλαμβάνει σύσταση προς τα κράτη μέλη να λαμβάνουν 
δείγματα των ακολούθων προϊόντων και να αναλύουν τις υποδεικνυόμενες παραμέτρους. 
1. Νόθευση των χυμών πορτοκαλιού. 
2. Νιτρικά και νιτρώδη άλατα σε βρεφικές τροφές που περιέχουν λαχανικά. 
3. 'Ελεγχος του βάρους των κατεψυγμένων θαλασσινών. 
4. Μικροβιολογικός έλεγχος των παγωτών. 
5. Μικροβιολογικός έλεγχος των ετοίμων γευμάτων. 
Η Επιτροπή αποφάσισε να μην καθορίσει ποσοστά για τις δειγματοληψίες αλλά υπέδειξε ότι η 
έκταση τους πρέπει να αντικατοπτρίζει την κατάσταση που επικρατεί στην αγορά του 
σχετικού τροφίμου. Δεν καθορίστηκαν επίσης μέθοδοι ανάλυσης. Κάθε κράτος μέλος θα 
πραγματοποιεί τις δειγματοληψίες στο πλαίσιο του δικού του προγράμματος επισήμου 
ελέγχου τροφίμων και θα ελέγχει τα δείγματα σύμφωνα με τους καθιερωμένους σ'αυτό 
κανόνες. Οι χρησιμοποιούμενες μέθοδοι ανάλυσης πρέπει να αναφέρονται ή να 
περιγράφονται εν συντομία. 
Η σύσταση του 1994 έγινε δεκτή από την Μόνιμη Επιτροπή Τροφίμων (ΕΕ αριθ. L 80 της 
24/3/94, σ. 24) και περιλαμβάνει τα ακόλουθα θέματα: 
1. Αφλατοξίνη Β1 σε προϊόντα που ενδέχεται να περιέχουν αφλατοξίνη Β1 και που 
προορίζονται ειδικότερα για παιδιά. 
2. Lysteria monocytogenes σε κρεατοπολτούς που πωλούνται λιανικώς. 
3. Νοθεία κατεψυγμένων ιχθυοπροϊόντων. 
4. Νοθεία αίγειου και πρόβειου τυριού. 
Συνεπεία των συζητήσεων που διεξήχθηκαν στο πλαίσιο της ομάδας εργασίας, αυτή τη φορά, 
κάθε θέμα συνοδεύτηκε από υποδεικνυόμενη μέθοδο ανάλυσης. Για να μην επιβαρυνθεί 
υπέρμετρα ο προϋπολογισμός για τις εργαστηριακές δαπάνες σε ορισμένα κράτη μέλη, 
αποφασίστηκε να περιοριστεί ο αριθμός των θεμάτων σε τέσσερα. 
Οι συζητήσεις για το πρόγραμμα του 1995 άρχισαν στις αρχές του τρέχοντος έτους και η 
ομάδα εργασίας συμφώνησε να εφαρμοστούν τα ακόλουθα κριτήρια στα επόμενα 
συντονισμένα προγράμματα επιθεωρήσεων: 
εάν τα θέματα αφορούν προϊόντα, αυτά πρέπει να πωλούνται ελεύθερα στην 
αγορά πολλών, και κατά προτίμηση όλων των κρατών μελών 
οι έλεγχοι πρέπει να αναφέρονται σε προβληματικά πεδία 
οι έλεγχοι μπορούν να περιλαμβάνουν επιτόπιες επιθεωρήσεις 
το πρόγραμμα πρέπει να περιέχει στοιχεία που άπτονται τόσο της 
προστασίας της δημόσιας υγείας όσο και της ευθύτητας στις συναλλαγές 
οι απαιτούμενες μέθοδοι ανάλυσης πρέπει να μπορούν να εφαρμόζονται σε 
λογικά πλαίσια από τα εργασιήρια ελέγχου όλων ιων κρατών μελών 
να αποφεύγονται οι έλεγχοι που καλύπτονται ήδη από άλλα κοινοτικά 
προγράμματα ελέγχων 
οι έλεγχοι πρέπει να αναφέρονται στην εφαρμογή της κοινοτικής νομοθεσίας. 
Με τον τρόπο αυτό επιδιώκεται η χρησιμοποίηση των ανωτέρω κριτηρίων ως βάση για τη 
διαδικασία επιλογής χωρίς αυτό να σημαίνει ότι καθένα από τα επιλεγέντα θέματα πρέπει να 
πληροί αναγκαστικά το σύνολο των κριτηρίων. 
Αν και είναι νωρίς για να συναχθούν συμπεράσματα, δεδομένου ότι τα αποτελέσματα του 
πρώτου προγράμματος ελέγχου (1993) δεν είναι γνωστά, πιστεύεται ότι η εφαρμογή των 
προγραμμάτων αυτών συμβάλλει στην εγκατάσταση κλίματος αμοιβαίας εμπιστοσύνης 
μεταξύ των αρμοδίων αρχών των κρατών μελών. 
Ill 
Πορίσματα κρι συστάσεις^ 
Η εφαρμογή της νομοθεσίας περί τροφίμων στην Κοινότητα εμπίπτει βασικά στην 
αρμοδιότητα των κρατών μελών. Η οδηγία 89/397/ΕΟΚ εναρμονίζει απλώς τις γενικές αρχές 
του ελέγχου των τροφίμων αλλά στο προοίμιο της αναφέρεται ότι τα κράτη μέλη οφείλουν να 
θεσπίζουν τα δικά τους προγράμματα ελέγχου με κατάλληλα κριτήρια και να φροντίζουν για 
την εφαρμογή συντονισμένων προγραμμάτων σε κοινοτικό επίπεδο ενόψει της ολοκλήρωσης 
και της λειτουργίας της εσωτερικής αγοράς. 
Η Επιτροπή πιστεύει ότι τα αποτελέσματα των προγραμμάτων επιθεωρήσεων και του 
συντονισμένου προγράμματος είναι αλληλένδετα και ότι τα προβληματικά πεδία που 
προκύπτουν από τις στατιστικές πρέπει να αποτελούν τη βάση για το συντονισμένο 
πρόγραμμα του επομένου έτους εφόσον τα αποτελέσματα των στατιστικών δεν είναι 
καταληκτικά, η παρούσα διαδικασία πρέπει να συνεχιστεί, ιδίως τώρα που επιτυγχάνεται 
μεγαλύτερη συναίνεση μεταξύ των κρατών μελών και της Επιτροπής όσον αφορά τον τρόπο 
διαμόρφωσης της σύστασης για συντονισμένο πρόγραμμα επιθεωρήσεων. 
Η μακροχρόνια παράδοση που υπάρχει στην εφαρμογή της νομοθεσίας για τα τρόφιμα και ο 
ειδικός της χαρακτήρας σε κάθε κράτος μέλος - οι νομοθετικές και κανονιστικές ρυθμίσεις 
που διέπουν τα τρόφιμα είναι από τις αρχαιότερες σε μια κοινωνία - είναι πιθανώς η αιτία των 
δυσκολιών που αντιμετωπίζονται στη σύγκριση των διαβιβαζόμενων από τα κράτη μέλη 
στατιστικών. Το έντυπο που εγκρίθηκε από τα κράτη μέλη και από την Επιτροπή αποβλέπει 
στην ομοιόμορφη παρουσίαση των αποτελεσμάτων των επιθεωρήσεων αλλά παρά τη σχετικά 
λεπτομερή διάρθρωση του τα κράτη μέλη ερμηνεύουν διαφορετικά έννοιες όπως 
"εγκατάσταση", "παράβαση", "επιθεώρηση" και "δείγμα". Τον Απρίλιο του 1994 στη 
συνεδρίαση των τεχνικών εμπειρογνωμόνων και της Επιτροπής αποφασίστηκε ότι η Επιτροπή 
θα καταρτίσει οδηγό στον οποίο θα επιχειρηθεί η εναρμόνιση των ανωτέρω εννοιών. Πέραν 
τούτου, θα ζητηθεί από τα κράτη μέλη να συνοδεύσουν τις στατιστικές τους από αιτιολογική 
έκθεση στην οποία θα περιγράφεται λεπτομερέστερα η σημασία των εννοιών αυτών. 
Όπως αναφέρθηκε ήδη στην εισαγωγή ένας άλλος λόγος για τον οποίο αντιμετωπίζονται 
δυσκολίες στην ερμηνεία των στατιστικών είναι η έλλειψη προτύπων ποιοτικού ελέγχου τόσο 
για τα εργαστήρια όσο και για τις χρησιμοποιούμενες μεθόδους ανάλυσης. 
Το 1993, το Συμβούλιο εξέδωσε ειδικές διατάξεις για την περαιτέρω προσέγγιση των 
νομοθεσιών των κρατών μελών όσον αφορά τον επίσημο έλεγχο των τροφίμων (οδηγία 
93/99/ΕΟΚ του Συμβουλίου της 29ης Οκτωβρίου 1993 σχετικά με τα πρόσθετα μέτρα που 
αφορούν τον επίσημο έλεγχο των τροφίμων). Τα άρθρα 3 και 4, συγκεκριμένα, αναφέρονται 
στα εν λόγω πρότυπα ποιοτικού ελέγχου αλλά τα κράτη μέλη έχουν προθεσμία 60 μηνών από 
τη θέσπιση της οδηγίας για να θέσουν σε ισχύ τις αναγκαίες διατάξεις προκειμένου να 
συμμορφωθούν με το άρθρο 3. Το πρόβλημα αυτό θα εξακολουθήσει συνεπώς να υφίσταται 
μέχρι τον Οκτώβριο του 1998. 
Μία από τις διατάξεις της οδηγίας αυτής προβλέπει τη σύσταση ομάδας ειδικών υπαλλήλων 
οι οποίοι θα διοριστούν και οριστούν από την Επιτροπή για να συνεργάζονται με τις αρμόδιες 
αρχές των κρατών μελών προκειμένου να παρακολουθούν και να αξιολογούν την ισοδυναμία 
και την αποτελεσματικότητα των εθνικών συστημάτων ελέγχου των τροφίμων. 
Από πρόσφατες συζητήσεις με τα κράτη μέλη προέκυψε ότι υπάρχει σαφής ανάγκη 
συστάσεως μιας τέτοιας ομάδας που να εγγυάται πρακτικά ότι η κοινοτική νομοθεσία για τα 
τρόφιμα εφαρμόζεται με συνέπεια σε όλη την Κοινότητα. 
Η Επιτροπή επιδιώκει την όσο το δυνατό ταχύτερη λειτουργία της νέας αυτής υπηρεσίας και 
προβλέπονται ήδη σχετικές προπαρασκευαστικές εργασίες για το τρέχον έτος. 
Προβλέπεται να συσταθούν μικρές ομάδες 2-3 υπαλλήλων προερχομένων από την Επιτροπή 
και από τα κράτη μέλη οι οποίοι θα επισκέπτονται καθένα από τα κράτη μέλη για να 
συζητήσουν το εφαρμοζόμενο σύστημα επισήμου ελέγχου των τροφίμων, ιδίως υπό το φως 
των στατιστικών και των αποτελεσμάτων του συντονισμένου προγράμματος επιθεωρήσεων. 
Σε δεύτερο στάδιο, αορίστου διαρκείας, θα δοθεί ιδιαίτερη προσοχή στον καθαυτόν έλεγχο 
και την εκτέλεση του και ιδίως στον τρόπο με τον οποίο εφαρμόζεται η νομοθεσία περί 
τροφίμων δίνοντας έμφαση στις πτυχές κοινοτικού ενδιαφέροντος. 
Κρίνεται ότι το εν λόγω σώμα επιθεωρητών της Επιτροπής μπορεί να αρχίσει να λειτουργεί με 
4 υπαλλήλους της Επιτροπής κατηγορίας Α, 1 υπάλληλο κατηγορίας Β (για βέματα 
στατιστικής και αρχειοθέτησης) και 1 υπάλληλο κατηγορίας C για υπηρεσίες γραμματείας. Η 
πλήρωση των θέσεων αυτών προτείνεται να πραγματοποιηθεί σταδιακά, προσλαμβάνοντας 2 
υπαλλήλους κατηγορίας Α ετησίως στο διάστημα 1995.96. 
Όσον αφορά τη συμμετοχή των κρατών μελών, το Συμβούλιο και η Επιτροπή συμφώνησαν να 
επιδιώξουν συνεργασία υψηλού επιπέδου με τις αρμόδιες αρχές των κρατών μελών ενόψει 
της κατάρτισης καταλόγου ειδικών υπαλλήλων με ειδικές αρμοδιότητες στο πλαίσιο των εν 
λόγω αρχών για την αξιολόγηση των συστημάτων επισήμου ελέγχου των τροφίμων. Η αμοιβή 
των υπαλλήλων αυτών θα καταβάλλεται από τα κράτη μέλη αλλά τα έξοδα ταξειδίου και 
διαμονής θα βαρύνουν την Επιτροπή. Επισυνάπτεται δημοσιονομικό δελτίο σχετικό με τη νέα 
au-τή υπηρεσία (παράρτημα 2). 
Συνοψίζοντας; Τα αποτελέσματα των προγραμμάτων επιθεωρήσεων, συμπεριλαμβανομένων 
των συντονισμένων προγραμμάτων, δεν είναι ακόμη συγκρίσιμα μεταξύ τους. Εντούτοις σε 
μεμονωμένη βάση μπορούν να ληφθούν υπόψη και να αποτελέσουν σημαντικά μέσα εργασίας 
για τους υπαλλήλους που προβλέπονται από το άρθρο 5 της οδηγίας 93/99/ΕΟΚ του 
Συμβουλίου. 
ÎTrtPfipTHMA Τ 
ΚΡΑΤΟΣ ΜΕΛΟΣ ΞΌΣ 
Αριθμός και τύπος επιθεωρήσεων που διενεργήθηκαν και παραβάσεων που διαπιστώθηκαν (σύμφωνα με το αοθρο 14 της Οδηγίας 89/397/ΕΟΚ 
του Συμβουλίου). 
α) 'Eλεγγoc επί τόπου 
Παραγωγοί Κατασκευαστές Εισαγωγείς Διανομείς Λιανικοί πωλητές. Εστιάτορες Σύνολο 
και και και και λοιποί 
συσκευαστές εξαγωγείς μεταφορείς τροφοδότες 
Αριθμός επιχειρήσεων 
Αριθμός επι χει ρήσων 
στις οποίες έγινε επίσκεψη 
Αριθμός επισκέψεων ελέγχου 
Αριθμός επιχειρήσεων 
με παραβάσεις (*) 
ΤΟιτος ηαρΑβάαεωγ (*) Παραγωγοί Κατασκευαστές Εισαγωγείς Διανομείς Λιανικοί πωλητές Εστιάτορες 
και και και και λοιποί 
συσκευαστές εξαγωγείς μεταφορείς τροφοδότες Σύνολο 
Υγιεινή, γενικά (διαδικασίες 
επεξεργασίας, εξοπλισμός και 
συνθήκες στο χώρο της επιχείρισης) 
Υγιεινή προσωπικού (σύμφωνα 
με το άρθρο 8 της Οδηγίας Ελέγχου) 
Σύσταση (περιλαμβανομένων πρώτων 
υλών και προσθετικών) 
Μόλυνση άλλη από * 
μικροβιολογική 
Σήμανση και παρουσίαση 
Άλλα 
(*) Μόνο εκείνες που οδήγησαν σε τυπική δράση εκ μέρους των αρμοδίων αρχών 
°9 
it\:. Εργαστήριο - αποτέλεσμα 
Προϊόν Δείγματα με παραβάσεις 
Αριθμός Μικροβιολογική Άλλου είδους Σύσταση Σήμανση και Άλλα | Συνολικός αρ 
δειγμάτων μόλυνση μόλυνση παρουσίαση δειγμάτων 
1 Γαλακτοκομικά προϊόντα 
2 Αυγά και προϊόντα αυγών 
3 Κρέας και προϊόντα κρέατος 
κυνήγι και πουλερικά 
4 Ψάρια, μαλακόστρακα και μαλάκια 
5 Λίπη και έλαια 
6 Σούπες, ζωμοί, σάλτσες 
7 Δημητριακά και προϊόντα αρτοποιίας 
8 Φρούτα και λαχανικά 
9 Βότανα και μπαχαρικά 
10 Μη αλκοολούχα ποτά 
11 Κρασί 
12 Αλκοολούχα ποτά 
εκτός του κρασιού 
13 Παγωτά και επιδόρπια 
14 Κακάο και παρασκευάσματα κακάου, 
καφές και τσάι 
15 Ζαχαρώδη παρασκευάσματα 
16 Ξηροί καρποί και προϊόντα ξηρών καρπών, πρόχειρα φαγητά 
17 Παρασκευασμένα γεύματα 
18 Τρόφιμα προοριζόμενα για 
ιδιαίτερες θρεπτικές χρήσεις 
19 Προσθετικά 
20 Υλικά και είδη 
που πρόκειται' να έρθουν σε 
επαφή με τρόφιμα 
21 Άλλα 
(*) Μόνο εκείνες που οδήγησαν σε τυπική δράση εκ μέρους των αρμοδίων αρχών. 
ΠΑΡΑΡΤΗΜΑ II 
ΔΗΜΟΣΙΟΝΟΜΙΚΟ ΔΕΛΤΙΟ 
Turiua 1: δημοσιονομικές επιπτώσεις 
1. Ονομασία της δράσης 
Δράση για τη διαμόρφωση των εργασιών εξακρίβωσης και αξιολόγησης της ισοδυναμίας και 
της αποτελεσματικότητας των εθνικών συστημάτων επισήμου ελέγχου των τροφίμων στην 
Κοινότητα οι οποίες θα εκτελούνται από υπαλλήλους της Επιτροπής επικουρούμενους από 
ειδικευμένους στον τομέα αυτό υπαλλήλους των κρατών μελών, όπως προβλέπεται στην 
οδηγία 93/99/ΕΟΚ. 
2. Σχετικά κονδύλια του προϋπολογισμού 
Α-110: Προσωπικό βάσει του κανονισμού υπηρεσιακής κατάστασης 
Α-130: Αποστολές 
Α-501 : Εξοπλισμός πληροφορικής 
Β5-300: Εσωτερική αγορά 
3. Νομική βάση 
Αρθρο 100Α της συνθήκης ΕΚ 
Οδηγία 93/99/ΕΟΚ του Συμβουλίου της 29ης Οκτωβρίου 1993 σχετικά με τα πρόσθετα μέτρα 
που αφορούν τον επίσημο έλεγχο των τροφίμων (άρθρο 5) 
4. Περιγραφή της δράσης 
4.1: ειδικοί στόχοι 
Στόχος της παρούσας δράσης είναι να επιτρέψει στην Επιτροπή να ελέγχει, σε 
συνεργασία με τις αρμόδιες αρχές των κρατών μελών, τις εργασίες που εκτελούνται 
στο πλαίσιο των εθνικών συστημάτων ελέγχου, προκειμένου να εξασφαλίσει την 
ομοιόμορφη εφαρμογή της κοινοτικής νομοθεσίας για τα τρόφιμα στο σύνολο της 
Κοινότητας και, επομένως, την καλή λειτουργία της εσωτερικής αγοράς. Για το 
σκοπό αυτό, οι υπάλληλοι που θα οριστούν από την Επιτροπή θα συνεργαστούν κατά 
τη διάρκεια των αποστολών τους με υπαλλήλους άλλων κρατών μελών από εκείνο που 
ελέγχεται. 
ID 
Η δράση αυτή θα επιτρέψει επίσης στην Επιτροπή να ενεργήσει ως μεσολαβητής για 
την επίλυση προβλημάτων μεταξύ των κρατών μελών και να συμβάλει με τον τρόπο 
αυτό στη βελτίωση της αμοιβαίας αναγνώρισης των προϊόντων από τα κράτη μέλη. 
4.2 Διάρκεια της δράσης: αόριστη. Η αναγκαιότητα της δράσης θα επανεξεταστεί στα 
τέλη του 1996 
4.3 Ποιους αφορά η δράση: 
άμεσα: τους οργανισμούς ελέγχου των κρατών μελών 
έμμεσα: τους οικονομικούς φορείς του κλάδου των τροφίμων 
5. Ταξινόμηση των δαπανών 
5.1 ΜΥΔ 
5.2 ΜΔΠ για τις δαπάνες του μέρους Α 
ΔΠ για το κονδύλιο Β5-300 
5.3 Έσοδα: ουδέν 
6. Φύση της δαπάνης ή των εσόδων 
6.1 Επιδότηση του 100%: όχι 
6.2 Συγχρηματοδότηση: Καταβολή των εξόδων ταξειδίου και διαμονής των εθνικών 
υπαλλήλων που συμμετέχουν σε αποστολές ελέγχου στα κράτη μέλη 
6.3 Επιδότηση επποκίου: όχι 
6.4 'Αλλα: βάσει του κανονισμού υπηρεσιακής κατάστασης ή βάσει συμβάσεων 
6.5 Δυνατότητα μερικής επιστροφής της χρηματοδοτικής συμβολής: όχι 
6.6 Τροποποίηση του ύψους των εσόδων: όχι 
7. Δηυοσιονομική επίπτωση OT/C πιστώσεις παρέμβασης 
Η εν λόγω δράση υπάγεται στο μέρος Α όσον αφορά τις δαπάνες προσωπικού και τις 
αποστολές των υπαλλήλων. Τα έξοδα ταξειδίου και διαμονής των εθνικών υπαλλήλων 
εμπίπτουν στο κονδύλιο Β5-300 "Εσωτερική αγορά". Για το 1995 προβλέπεται δαπάνη ύψους 
60.000 ECU ενώ για τα επόμενα έτη θα απαιτηθούν 70.000 ECU. Τα έξοδα δημοσίευσης 
των εκθέσεων που υπολογίζονται σε 20.000 ECU εμπίπτουν επίσης στο κονδύλιο Β5-300. Οι 
ανάγκες μπορούν να καλυφθούν από τις αιτούμενες στο προσχέδιο του προϋπολογισμού 
1995 πιστώσεις. Θα αποτελέσουν αντικείμενο αιτήσεως για τα επόμενα έτη, δεδομένου ότι οι 
δαπάνες εντάσσονται στο πλαίσιο του χρηματοδοτικού προγραμματισμού της ΓΔ III. 
Λ 
7.1 Τρόπος υπολογισμού των δαπανών του κονδυλίου Β5-300 
Έξοδα ταξειδίου και διαμονής των εθνικών υπαλλήλων: μέσο κόστος αποστολής 
διαρκείας 3 εβδομάδων για ένα άτομο: 5.000 ECU. Τα έξοδα αναλαμβάνονται βάσει 
συμφωνίας μεταξύ του κράτους μέλους που απασχολεί τον υπάλληλο και της 
Επιτροπής. 
Δημοσίευση: η εκτίμηση των 20.000 ECU βαοίζεται στην μέχρι τούδε εμπειρία 
(δημοσίευση των γνωμοδοτήσεων της Επιστημονικής Επιτροπής). 
7.2 Κατανομή των εξόδων κατ 'έτος 
1994: π.υ 
1995: Έξοδα ταξειδίου και διαμονής των εθνικών υπαλλήλων : 60.000 ECU 
1996 και επόμενα έτη: Έξοδα ταξειδίου και διαμονής των εθνικών υπαλλήλων 
70.000 ECU 
Δημοσίευση των εκθέσεων των αποστολών 20.000 ECU 
8. Διατάξεις για την καταπολέμηση της απάτης_ 
Ο έλεγχος των δαπανών θα διενεργείται από τις αρμόδιες για τη δράση υπηρεσίες βάσει 
δικαιολογητικών. Κατά το άρθρο 2 του δημοσιονομικού κανονισμού, οι πιστώσεις 
χρησιμοποιούνται σύμφωνα με τις αρχές της ορθής δημοσιονομικής διαχείρισης και ιδίως 
της εξοικονόμησης και της σχέσης κόστος/απόδοση: 
Τμήμο 2: Διοικητικές δαπάνες (μέρος Α του προϋπολογισμού 
1. ΑύΕηση του προσωπικού 
Η εφαρμογή της παρούσας δράσης προϋποθέτει αύξηση του προσωπικού υπολογιζόμενη σε 
4 μονίμους ή προσωρινούς υπαλλήλους κατηγορίας Α (δύο το 1995 και δύο το 1996), 1 
υπάλληλο κατηγορίας Β και 1 υπάλληλο κατηγορίας C με την επιφύλαξη των αποτελεσμάτων 
της διαδικασίας του προϋπολογισμού του 1995 και της απόφασης της Επιτροπής όσον 
αφορά την επιτρεπόμενη από τον προϋπολογισμό του 1995 κατανομή των ανθρωπίνων 
πόρων. 
2. ΎΟ/oe των δαπανών λειτουργίας και προσωπικού 
Όσον αφορά το προσωπικό, το κόστος υπολογίζεται βάσει των τιμολογίων που παρέχει η ΓΔ 
IX. 
Όσον αφορά τις αποστολές, η δημοσιονομική υπηρεσία της ΓΔ III παρείχει σχετική εκτίμηση. 
Οι αποστολές διαρκούν δύο εβδομάδες κατά μέσον όρο (συνάντηση με τους υπαλλήλους 
των υπουργείων και επίσκεψη των κατά τόπους υπηρεσιών) και το μέσο κόστος μιας 
αποστολής ανέρχεται σε 2.500 ECU. Το μέσο κόστος των προπαρασκευαστικών αποστολών 
είναι 1.000. ECU. 
Όσον αφορά τον εξοπλισμό πληροφορικής, η υπηρεσία πληροφορικής της ΓΔ III παρείχε 
σχετική εκτίμηση . 
Ι 
\1_ 
Προβλέψιμες διοικητικές δαπάνες 
Δημοσιονομικό έτοα 1995: 
Πρόσληψη 2 μονίμων ή εκτάκτων υπαλλήλων κατηγορίας Α: 160.000 ECU 
Πρόσληψη ενός υπαλλήλου κατηγορίας Β: 65.000 ECU 
Πρόσληψη ενός υπαλλήλου κατηγορίας C (γραμματέας) 50.000 ECU 
Εξοπλισμός πληροφορικής για τους νέους αυτούς υπαλλήλους 
(4 PC + 2 εκτυπωτές) 24.000 ECU 
12 Διήμερες προπαρασκευαστικές αποστολές για ένα άτομο: 12.000 ECU 
12 αποστολές διαρκείας δύο εβδομάδων για ένα άτομο: 30.000 ECU 
Δημοσιονομικό έτοο 1996 
• Πρόσληψη 2 μονίμων ή εκτάκτων υπαλλήλων κατηγορίας Α: 160.000 ECU 
• 14 διήμερες προπαρασκευαστικές αποστολές για ένα άτομο: 14.000 ECU 
• 14 αποστολές διαρκείας δύο εβδομάδων για ένα άτομο: 22.500 ECU 
• Εξοπλισμός πληροφορικής για τους προσληφθέντες 
(2 PC + 1 εκτυπωτής) 12.000 ECU 
Τμήμα 3: Στοιχεία ανάλυσης κόστους - αποτελεσματικότητας 
1. Στόχος και συνογή με το χρηματοδοτικό προγραμματισμό 
1.1 Ειδικός στόχος 
Η υλοποίηση της εσωτερικής αγοράς στον τομέα των τροφίμων θα πραγματοποιηθεί 
μόνον όταν οι έλεγχοι θα θεωρούνται ισοδύναμοι και θα αναγνωρίζονται συνεπώς από 
κάθε κράτος μέλος. 
Αν και τα κράτη μέλη εξακολουθούν να είναι υπεύθυνα για τους ελέγχους, ο ρόλος 
της Επιτροπής στον τομέα αυτό είναι ουσιώδης για να εξακριβώνει ιδίως αν η 
ποιότητα των ελέγχων είναι υψηλή, για να θέτει σε επαφή μεταξύ τους τις υπηρεσίες 
ελέγχου των διαφόρων κρατών μελών και να ενεργεί ενδεχομένως ως μεσολαβητής 
σε περίπτωση που προκύπτουν διαφορές. 
ii, 
1.2 Χρηματοδοτικός προγραμματισμός της ΓΔ: ναι 
1:3: Γενικός στόχος 
Ο στόχος της παρούσας δράσης εντάσσεται πρώτα στο πλαίσιο του στόχου της 
καλής λειτουργίας της εσωτερικής αγοράς και γενικότερα στο πλαίσιο της 
ομοιόμορφης εφαρμογής του κοινοτικού δικαίου. 
2. Αιτιολόγηση της δράσης 
Ανάλογοι στόχοι θα μπορούσαν να επιτευχθούν με τη δημιουργία ενός "Οργανισμού 
Τροφίμων" αλλά η λύση αυτή δεν εγκρίθηκε διότι η αύξηση του αριθμού των οργανισμών 
αυτού του είδους δεν είναι πολιτικά επιθυμητή. Πέραν τούτου, αν και είναι δύσκολο να 
υπολογισθεί ακριβώς το κόστος της δημιουργίας νέου οργανισμού, δεν υπάρχει αμφιβολία 
ότι οι σχετικές πιστώσεις θα υπερβαίνουν κατά πολύ τις απαιτούμενες για την πρόσληψη ενός 
μικρού αριθμού υπαλλήλων. Τέλος, λαμβανομένων υπόψη των καθηκόντων που θα 
ανατεθούν στους υπαλλήλους αυτούς, είναι προτιμότερο να τους εξασφαλιστεί πλήρης 
ανεξαρτησία έναντι των κρατών μελών. 
3. Παοακολούθηση και αξιολόγηση της δράσης 
3.1: Επιλεγέντες δείκτες απόδοσης 
- αριθμός εκθέσεων για τους ελέγχους 
- βελτίωση ιης ποιότητας των εθνικών ελέγχων 
- αριθμός διαφορών που διευθετήθηκαν 
3.2: Τρόπος και συχνότητα αξιολόγησης 
Η ομάδα των υπαλλήλων θα καταρτίζει στην αρχή του έτους πρόγραμμα εργασίας το 
οποίο θα αξιολογείται στη συνέχεια στο πλαίσιο σχετικής εκθέσεως. Η έκθεση αυτή 
θα αποτελεί τη βάση για την κατάρτιση του προγράμματος εργασίας του επομένου 
έτους. 
3.3: Παράγοντες αβεβαιότητας 
Ο σημαντικότερος παράγων αβεβαιότητας προέρχεται από τις υπάρχουσες δυνατότητες 
προσλήψεως του αναγκαίου πεπειραμένου προσωπικού. 
Ι 
ISSN 0254-1483 
COM(94)567 τελικό 
ΕΓΓΡΑΦΑ 
GR ίο 
Αριτ). καταλόγου : CB-CO-94-589-GR-C 
ISBN 92-77-83168-5 
Υπηρεσία Επισήμων Εκδόσεων των Ευρωπαϊκών Κοινοτήτων 
L·29o5 Luxembourg 
Ο